CELEX: 32014R1016
Language: fi
Date: 2014-07-22 00:00:00
Title: Komission delegoitu asetus (EU) N:o 1016/2014, annettu 22 päivänä heinäkuuta 2014 , yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen II muuttamisesta

27.9.2014   
            
            
               FI
            
            
               Euroopan unionin virallinen lehti
            
            
               L 283/23
            
         KOMISSION DELEGOITU ASETUS (EU) N:o 1016/2014,
   annettu 22 päivänä heinäkuuta 2014,
   yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen II muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 5 artiklan 3 kohdan,
   sekä katsoo seuraavaa:
   
               (1)
            
            
               Asetuksen (EU) N:o 978/2012, jäljempänä ’GSP-asetus’, 4 artiklassa vahvistetaan perusteet tullietuuksien myöntämiselle yleisen tullietuusjärjestelmän, jäljempänä ’GSP-järjestelmä’, yleisen menettelyn mukaisesti.
            
         
               (2)
            
            
               GSP-asetuksen 4 artiklan 1 kohdan a alakohdassa säädetään, että jos Maailmanpankki on kolmena peräkkäisenä vuotena luokitellut maan korkean tulotason tai ylemmän keskitulotason maaksi, sen ei pitäisi saada GSP-järjestelmän mukaisia etuuksia. GSP-asetuksen 4 artiklan 3 kohdan mukaan asetuksen 4 artiklan 1 kohdan a alakohtaa ei kuitenkaan pitäisi 21 päivään marraskuuta 2014 saakka soveltaa maihin, jotka ovat viimeistään 20 päivänä marraskuuta 2012 parafoineet etuuskohteluun perustuvasta markkinoillepääsystä tehdyn kahdenvälisen sopimuksen.
            
         
               (3)
            
            
               GSP-asetuksen 4 artiklan 1 kohdan b alakohdassa säädetään, ettei GSP-etuuksia olisi myönnettävä maalle, joka on edunsaajana etuuskohteluun perustuvassa markkinoillepääsyjärjestelyssä, jonka tullietuudet ovat vähintään samantasoiset kuin GSP-järjestelmässä käytännössä kaiken kaupan osalta.
            
         
               (4)
            
            
               GSP-asetuksen liitteessä II vahvistetaan luettelo GSP-järjestelmän yleisen menettelyn edunsaajamaista. GSP-asetuksen 5 artiklan mukaan liitettä II on tarkasteltava kunkin vuoden tammikuun 1 päivään mennessä, jotta otetaan huomioon 4 artiklassa vahvistettuihin perusteisiin liittyvät muutokset. Lisäksi siinä säädetään, että GSP-edunsaajamaalle ja talouden toimijoille on annettava riittävästi aikaa tehdä asiaankuuluvat mukautukset, joita maan aseman muuttuminen GSP-järjestelmässä edellyttää. GSP-järjestelmän soveltamista jatketaan näin ollen vuoden ajan siitä päivästä, jona maan aseman muuttaminen 4 artiklan 1 kohdan a alakohdan perusteella tulee voimaan.
            
         
               (5)
            
            
               Neuvoston asetuksen (EY) N:o 1528/2007 (2) nojalla muiden muassa Botswanan tasavalta, jäljempänä ’Botswana’, Kamerunin tasavalta, jäljempänä ’Kamerun’, Norsunluurannikon tasavalta, jäljempänä ’Norsunluurannikko’, Fidžisaarten tasavalta, jäljempänä ’Fidži’, Ghanan tasavalta, jäljempänä ’Ghana’, Kenian tasavalta, jäljempänä ’Kenia’, Namibian tasavalta, jäljempänä ’Namibia’, ja Swazimaan kuningaskunta, jäljempänä ’Swazimaa’, ovat edunsaajina unionin kanssa tehdyssä etuuskohteluun perustuvassa markkinoillepääsyjärjestelyssä, jonka tullietuudet ovat vähintään samantasoiset kuin GSP-järjestelmässä. GSP-asetuksen 4 artiklan 1 kohdan b alakohdan mukaisesti näitä maita ei sisällytetty liitteeseen II, koska ne olivat jo tällaisen etuuskohteluun perustuvan markkinoillepääsyjärjestelmän edunsaajia.
            
         
               (6)
            
            
               Edellä mainitut maat sisältyvät GSP-asetuksen liitteeseen I GSP-järjestelmään oikeutettuina maina.
            
         
               (7)
            
            
               Euroopan parlamentin ja neuvoston asetuksen (EU) N:o 527/2013 (3) mukaisesti Botswana, Kamerun, Norsunluurannikko, Fidži, Ghana, Kenia, Namibia ja Swazimaa eivät 1 päivästä lokakuuta 2014 enää kuulu asetuksella (EY) N:o 1528/2007 säädetyn markkinoillepääsyjärjestelyn piiriin. Nämä maat ovat GSP-asetuksen 2 artiklan c alakohdan määritelmän mukaisia GSP-järjestelmään oikeutettuja maita ja täyttävät 1 päivästä lokakuuta 2014 GSP-asetuksen 4 artiklan perusteet. Nämä maat olisi sen vuoksi sisällytettävä GSP-asetuksen liitteeseen II siten, että soveltaminen alkaa 1 päivänä lokakuuta 2014.
            
         
               (8)
            
            
               Maailmanpankki on luokitellut Botswanan ja Namibian ylemmän keskitulotason maiksi vuonna 2011, 2012 ja 2013. Molemmat maat olivat kuitenkin 20 päivään marraskuuta 2012 mennessä parafoineet etuuskohteluun perustuvasta markkinoillepääsystä unionin kanssa tehdyn kahdenvälisen sopimuksen, jonka tullietuudet ovat vähintään samantasoiset kuin GSP-järjestelmässä käytännössä kaiken kaupan osalta; maat eivät kuitenkaan ole soveltaneet sopimusta. Tämän seurauksena 4 artiklan 1 kohdan a alakohtaa ei sovelleta näihin kahteen maahan ennen 21 päivää marraskuuta 2014.
            
         
               (9)
            
            
               Päätöstä edunsaajamaan poistamisesta GSP-edunsaajamaiden luettelosta aletaan GSP-asetuksen 5 artiklan 2 kohdan a alakohdan mukaisesti soveltaa vuoden kuluttua päätöksen voimaantulopäivästä. GSP-asetuksen 4 artiklan 3 kohdasta kuitenkin seuraa, ettei Botswanan ja Namibian poistaminen liitteestä voi tulla voimaan ennen 22 päivää marraskuuta 2015. Johdonmukaisuus suhteessa GSP-asetuksen liitteen II vuotuiseen päivitykseen edellyttää, että Botswanan ja Namibian poistamisen kyseisestä liitteestä pitäisi tulla voimaan 1 päivästä tammikuuta 2016. Tästä seuraa, että Botswana ja Namibia olisi sisällytettävä GSP-asetuksen liitteeseen II 1 päivästä lokakuuta 201431 päivään joulukuuta 2015,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 978/2012 muuttaminen
   Muutetaan asetuksen (EU) N:o 978/2012 liite II seuraavasti:
   
               a)
            
            
               lisätään seuraavat maat ja niitä vastaavat kirjainkoodit sarakkeisiin A ja B:
               
                           BW
                        
                        
                           Botswana
                        
                     
                           CM
                        
                        
                           Kamerun
                        
                     
                           CI
                        
                        
                           Norsunluurannikko
                        
                     
                           FJ
                        
                        
                           Fidži
                        
                     
                           GH
                        
                        
                           Ghana
                        
                     
                           KE
                        
                        
                           Kenia
                        
                     
                           NA
                        
                        
                           Namibia
                        
                     
                           SZ
                        
                        
                           Swazimaa
                        
                     
         
               b)
            
            
               poistetaan seuraavat maat ja niitä vastaavat kirjainkoodit sarakkeista A ja B:
               
                           BW
                        
                        
                           Botswana
                        
                     
                           NA
                        
                        
                           Namibia
                        
                     
         2 artikla
   Voimaantulo ja soveltaminen
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   1 artiklan a alakohtaa sovelletaan 1 päivästä lokakuuta 2014.
   1 artiklan b alakohtaa sovelletaan 1 päivästä tammikuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä heinäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 303, 31.10.2012, s. 1.
   
      (2)  Neuvoston asetus (EY) N:o 1528/2007, annettu 20 päivänä joulukuuta 2007, talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin (EUVL L 348, 31.12.2007, s. 1).
   
      (3)  Euroopan parlamentin ja neuvoston asetus (EU) N:o 527/2013, annettu 21 päivänä toukokuuta 2013, neuvoston asetuksen (EY) N:o 1528/2007 muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta (EUVL L 165, 18.6.2013, s. 59).